Subarbaraĵo

La subarbaraĵo ampleksas la plantojn kaj la plantotavolojn sub la arba etaĝo. La ĉeesto de lumo dependas de la kanopeo de la arba stratumo kaj gravas por la disvolviĝ-eblecoj de la subarbaraĵaj plantoj.

 Faka terminologio 
En arbaristiko kaj forstumado oni uzas multecon de terminoj por priskribi la stratumojn en arbarero. Laŭ Lexicon silvestre  Simon, Karl-Hermann (ed.) 1995, p. 10 , distingendas :

 La supra etaĝo : tiu parto de (samaĝa) arbarero, kiu konsistas el la dominantaj arboj kaj formas la plej supran kronetaĝon; ĝi ne apartenas al subarbaraĵo.
 La suba etaĝo : Tiu parto de arbarero, kiu ne partoprenas kun siaj arbokronoj en la kronetaĝo de la dominantaj kaj interetaĝaj arboj; ĝi ne apartenas al subarbaraĵo.
 La suba kreskaĵaro : (Pli junaj) arboj kaj arbedoj, evoluiĝantaj sub la krontegmento.
 La herbotavolo : Tiu plantotavolo (en la arbarero), kiu konsistas el herboj, filikoj kaj nanaj arbustoj.
 La surgrunda flaŭro : Tuto de ĉiuj plantoj - escepte de arboj kaj arbedoj -, kiuj formas certan vegetaĵaran tavolon proksime de la grundo.

 Strukturo de la subarbaraĵa vegetaĵaro 
Oni povas fari jenan klasifikon por la subarbaraĵo :

 Stratumo  Alteco  Ĉeestantaj plantoj  Ekzemploj el la Miksaj atlantikaj arbaroj Muskotavolo  kelkajn centimetrojn  muskoj kaj fungoj  Sphagnum palustre Herbotavolo  0 – 0,5 m  arbidoj kaj herboj  arbara braĥipodio Arbustotavolo  0,5 – 1,5 m  arbustoj  rubuso Arbedotavolo  1,5 – 8 m  arbedoj  frangolo Suba kreskaĵaro  Simon, Karl-Hermann (ed.) 1995 p. 10   > 8 m  junaj kaj etaj arboj birdokaptista sorbuso, junaj fagoj en kverkaro

 Referencoj 

 Bibliografio 
 Simon, Karl-Hermann (ed.) 1995 : Lexicon Silvestre. Prima Pars. Vortaro de forsta fako. Esperantlingva parto (I eo) kun difinoj. Förderverein Lexicon Silvestre e.V., Eberswalde, 84 pp. 

Kategorio:Arbaroj
Kategorio:Arbara mastrumado

uk:Ліс#Складові елементи лісу